РЕПУБЛИКА СРБИЈА

НАРОДНА СКУПШТИНА

Одбор за права детета

01 Број: 02-558/14

4. јун 2014. године

Б е о г р а д

НАРОДНА СКУПШТИНА

Одбор за права детета, на Другој седници одржаној 4. јуна 2014. године, размотрио је Годишњи извештај Заштитника грађана за 2013. годину.

Седници Одбора присуствовала је Гордана Стевановић, заменица Заштитник грађана за права детета.

На основу члана 238. став 2. Пословника Народне скупштине („Службени гласник РС“, број 20/12 - пречишћен текст) Одбор за права детета подноси

И З В Е Ш Т А Ј

Одбор за права детета је, у складу са чланом 238. став 1. Пословника Народне скупштине (Пречишћени текст), размотрио Редоваи годишњи извештај Заштитника грађана за 2013. годину, који је поднет Народној скупштини на основу члана 33. ст. 1. и 2. Закона о Заштитнику грађана, и утврдио Предлог закључка који доставља Народној скупштини на разматрање и усвајање.

Одбор предлаже да се Предлог закључка, у складу са чл. 167. и 193. Пословника Народне скупштине разматра по хитном поступку.

За известиоца Одбора на седници Народне скупштине одређена је Маја Гојковић, председник Одбора.

ПРЕДСЕДНИК

Маја Гојковић